Amos Tutuola
Amos Tutuola (20. juunil 1920 Abeokuta – 8. juuni 1997 Ibadan) oli Nigeeria (joruba) kirjanik. Ta sündis kristlike kakaokasvatajate peres. Ta sai kooliharidust 6 aastat ja asus 1939 tööle sepasellina. 1942–1945 töötas ta mehaanikuna Royal Air Force'is. Ta kirjutas inglise keeles. Tema esimene romaan "The Palm-Wine Drinkard" ('Palmiveinijoodik') tugines joruba mütoloogiale ja oli kirjutatud vigases inglise keeles. Romaani tõi Euroopas laiema avalikkuse ette luuletaja Dylan Thomas.